CELEX: 32021R0718
Language: da
Date: 2021-04-30 00:00:00
Title: Kommissionens gennemførelsesforordning (EU) 2021/718 af 30. april 2021 om ændring af gennemførelsesforordning (EU) nr. 371/2011 for så vidt angår navnet på indehaveren af godkendelsen af dimethylglycinnatriumsalt som fodertilsætningsstof (EØS-relevant tekst)

3.5.2021   
               
               
                  DA
               
               
                  Den Europæiske Unions Tidende
               
               
                  L 151/10
               
            
         KOMMISSIONENS GENNEMFØRELSESFORORDNING (EU) 2021/718
         af 30. april 2021
         om ændring af gennemførelsesforordning (EU) nr. 371/2011 for så vidt angår navnet på indehaveren af godkendelsen af dimethylglycinnatriumsalt som fodertilsætningsstof
         (EØS-relevant tekst)
         EUROPA-KOMMISSIONEN HAR —
         under henvisning til traktaten om Den Europæiske Unions funktionsmåde,
         under henvisning til Europa-Parlamentets og Rådets forordning (EF) nr. 1831/2003 af 22. september 2003 om fodertilsætningsstoffer (1), særlig artikel 13, stk. 3, og
         ud fra følgende betragtninger:
         
                     (1)
                  
                  
                     Forordning (EF) nr. 1831/2003 indeholder bestemmelser om godkendelse af fodertilsætningsstoffer og om grundlaget og procedurerne for udstedelse af en sådan godkendelse.
                  
               
                     (2)
                  
                  
                     Taminco BVBA har i henhold til artikel 13, stk. 3, i forordning (EF) nr. 1831/2003 indgivet en ansøgning med forslag til ændring af navnet på indehaveren af godkendelsen for så vidt angår Kommissionens gennemførelsesforordning (EU) nr. 371/2011 (2). Ansøgeren fremførte, at Belgien har ændret sin lov om virksomheder og sammenslutninger (»Wetboek van Vennootschappen en Verenigingen«), hvilket har medført, at alle belgiske enheder er blevet ændret. Som led i den ændrede lovgivning er virksomhedstypen »besloten vennootschap met beperkte aansprakelijkheid« (»BVBA«), under hvilken Taminco driver forretning, blevet ændret til »besloten vennootschap«(»BV«). I henhold til belgisk lovgivning er virksomheden stadig et privat selskab med begrænset ansvar. Det betyder, at Taminco pr. 1. januar 2021 vil anvende navnet »Taminco BV«. Ansøgningen var ledsaget af relevant baggrundsdokumentation.
                  
               
                     (3)
                  
                  
                     Den foreslåede ændring af godkendelsesbetingelserne er af rent administrativ art og indebærer ikke en ny vurdering af det pågældende tilsætningsstof. Den Europæiske Fødevaresikkerhedsautoritet er blevet underrettet om ansøgningen.
                  
               
                     (4)
                  
                  
                     For at give ansøgeren mulighed for at udnytte sine markedsføringsrettigheder under navnet Taminco BVBA er det nødvendigt at ændre godkendelsesbetingelserne.
                  
               
                     (5)
                  
                  
                     Gennemførelsesforordning (EU) nr. 371/2011 bør derfor ændres.
                  
               
                     (6)
                  
                  
                     Da der ikke er sikkerhedsgrunde, som kræver øjeblikkelig anvendelse af den ændring, som ved nærværende forordning foretages i gennemførelsesforordning (EU) nr. 371/2011, bør der indrømmes en overgangsperiode, hvori de nuværende lagre kan udtømmes.
                  
               
                     (7)
                  
                  
                     Foranstaltningerne i denne forordning er i overensstemmelse med udtalelse fra Den Stående Komité for Planter, Dyr, Fødevarer og Foder —
                  
               VEDTAGET DENNE FORORDNING:
         
            Artikel 1
            Ændring af gennemførelsesforordning (EU) nr. 371/2011
            I gennemførelsesforordning (EU) nr. 371/2011 foretages følgende ændringer:
            
                        1)
                     
                     
                        Titlen ændres fra »indehaver af godkendelsen er Taminco N.V.« til »indehaver af godkendelsen er Taminco BV«.
                     
                  
                        2)
                     
                     
                        I anden kolonne af bilaget, »Navn på indehaveren af godkendelsen« ændres »Taminco BVBA« til »Taminco BV«.
                     
                  
         
            Artikel 2
            Overgangsforanstaltninger
            Eksisterende lagre af tilsætningsstoffet, som er i overensstemmelse med bestemmelser, der var gældende før denne forordnings ikrafttrædelse, kan fortsat bringes i omsætning og anvendes, indtil de er udtømt.
         
         
            Artikel 3
            Ikrafttræden
            Denne forordning træder i kraft på tyvendedagen efter offentliggørelsen i Den Europæiske Unions Tidende.
         
         
            Denne forordning er bindende i alle enkeltheder og gælder umiddelbart i hver medlemsstat.
            Udfærdiget i Bruxelles, den 30. april 2021.
            
               
                  På Kommissionens vegne
               
               Ursula VON DER LEYEN
               
                  Formand
               
            
         
         
            (1)  EUT L 268 af 18.10.2003, s. 29.
         
            (2)  Kommissionens gennemførelsesforordning (EU) nr. 371/2011 af 15. april 2011 om godkendelse af dimethylglycinnatriumsalt som tilsætningsstof til foder til slagtekyllinger (indehaver af godkendelsen er Taminco N.V.) (EUT L 102 af 16.4.2011, s. 6).